Dwom 120
Ɔsoroforo dwom.
1 Misu frɛ Awurade wɔ mʼahohiahia mu,
na ogye me so.
2 Awurade, gye me fi atoro ano,
ne nnaadaa tɛkrɛma nsam.
3 Dɛn na ɔbɛyɛ wo,
na dɛn na ɛka ho bio, wo nnaadaa tɛkrɛma?
4 Ɔde asraafo bɛmma a ano yɛ nnam
ne nnyansramma bɛtwe wʼaso.
5 Nnome nka me sɛ metena Mesek,
na mete Kedar ntamadan mu!
6 Matena wɔn a wokyi asomdwoe
mu akyɛ dodo.
7 Meyɛ asomdwoe nipa;
nanso sɛ mekasa a, wɔde yɛ ɔko.