Dwom 124
Ɔsoroforo dwom. Dawid de.
1 Sɛ anka Awurade nni yɛn afa a,
ma Israel nka,
2 Sɛ anka Awurade nni yɛn afa
bere a nnipa tow hyɛɛ yɛn so,
3 bere a wɔn abufuw sɔre tiaa yɛn a
anka wɔmemenee yɛn anikann;
4 anka nsuyiri no bebu afa yɛn so,
anka ɔhweam no bɛtwe yɛn akɔ,
5 anka nsu a ano yɛ den no
bɛpra yɛn kɔ.
6 Ayeyi nka Awurade a
wamma ho kwan amma wɔamfa wɔn se antetew yɛn mu.
7 Yɛaguan sɛ anomaa
afi ofirisumfo afiri mu;
wɔabubu afiri no,
ama yɛaguan.
8 Yɛn mmoa wɔ Awurade din mu,
ɔsoro ne asase Yɛfo no.